S-2939/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. júní 2021, á hendur X, kt. [...], [...], [...], fyrir:

I.

Hótanir með því að hafa, laugardaginn 6. júní 2020, staðið fyrir utan heimili A, kt. [...], við [...]í [...], og beint eftirfarandi ummælum að A sem stóð inni á heimilinu og tók upp samskiptin við ákærða á myndband, en ummælin fólu í sér hótun um að fremja refsiverðan verknað og voru til þess fallin að vekja hjá A ótta um líf, heilbrigði eða velferð sína:

„ Ef ég myndi koma hérna og gera eitthvað þá myndi ég bara fara upp á Litla Hraun og sitja inni í 16 ár, brosandi, og segja við dómarann: já ég gerði það. Ég myndi njóta þess að taka sprautu og setja í æðina á þér.“

Telst háttsemi þessi varða við 233. gr. almennra hegningarlaga nr. 19/1940.

II.

Umferðarlagabrot með því að hafa, þriðjudaginn 10. nóvember 2020, ekið léttu bifhjóli af gerðinni Honda sviptur ökurétti, óhæfur til að stjórna bifhjólinu örugglega vegna áhrifa ávana- og fíkniefna og slævandi lyfja (í blóðsýni mældist amfetamín 1700 ng/ml, tetrahýdrókannabínól 1,0 ng/ml, alprazólam 24 ng/ml og klónazepam 11 ng/ml) og notað farsíma án handfrjáls búnaðar á meðan akstrinum stóð um Heiðagerði í Reykjavík og ekki virt stöðvunarmerki lögreglu sem gefin voru með ljósmerki lögreglubifreiðar heldur ekið áfram um Brekkugerði, þar sem fótgangandi lögreglumaður stöðvaði aksturinn.

Telst háttsemi þessi varða við 6. mgr. 7. gr., 1., sbr. 2. mgr. 48. gr., 1. sbr. 2. mgr. 50. gr., 1. mgr. 57. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/19.

III.

Vopnalagabrot með því að hafa, á sömu stund og stað og greint er frá í ákærulið II, haft í vörslum sínum stunguvopn, sem lögregla fann við öryggisleit á ákærða.

Telst háttsemi þessi varða við b-lið 2. mgr. 30. gr., sbr. 1. mgr. 36. gr. vopnalaga nr. 16/1998.

IV.

Umferðarlagabrot með því að hafa, sunnudaginn 6. desember 2020, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 1300 ng/ml og alprazólam 21 ng/ml) um Reykjanesbraut við Sprengisand í Reykjavík, þar sem lögregla stöðvaði aksturinn, og án þess að skráningarmerki bifreiðarinnar að aftan væri sýnilegt eða læsilegt.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr., 1. mgr. 58. gr. og 1., sbr. 3. mgr. 72. gr. umferðarlaga nr. 77/2019, sbr. 35. gr. reglugerðar um skráningu ökutækja nr. 751/2003, allt sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019.

Jafnframt er upptöku á stunguvopni því sem haldlagt var í kjölfar afskipta lögreglu af ákærða sem greint er frá í ákærulið III (munur nr. 532916 í munaskrá lögreglu nr. 149899), sbr. heimild í 1. mgr. 69. gr. a. almennra hegningarlaga nr. 19/1940 og 1. mgr. 37. gr. vopnalaga nr. 16/1998.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 25. maí sl. hefur hann tíu sinnum gengist undir lögreglustjórasátt vegna umferðar-, fíkniefna- og vopnalagabrota. Þá hefur hann tvisvar sinnum hlotið dóm vegna sömu brota auk brots gegn 1. mgr. 264. gr. almennra hegningarlaga. Nú síðast var ákærði dæmdur ítíu mánaða fangelsi, þar af sjö mánuðir skilorðsbundnir til tveggja ára, þann 20. maí 2020. Með brotum sínum nú hefur ákærði rofið skilorð framangreinds dóms og verður skilorðsbundni hluti dómsins dæmdur upp og ákærða gerð refsing í einu lagi, sbr. ákvæði 60. gr., sbr. 77. og 78. gr. almennra hegningarlaga. Við ákvörðun refsingar verður jafnframt litið til greiðlegrar játningar ákærða og þess að hann hefur farið í meðferð og vinnur að því að færa líf sitt til betri vegar. Þykir refsing ákærða hæfilega ákveðin fangelsi í tólf mánuði.

Með vísan til lagaákvæða í ákæru er ævilöng ökuréttarsvipting ákærða áréttuð.

Með vísan til lagaákvæða í ákæru er gert upptækt stungu vopns em hald var lagt á við rannsókn málsins.

Ákærði greiði málsvarnarþóknun skipað verjanda síns, B-kk-ef H-kk-ef E-kk-ef lögmanns, 164.920 krónur að meðtöldum virðisaukaskatti, og 325.076 krónur í annan í sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í tólf mánuði.

Ákærði er sviptur ökurétti ævilangt.

Ákærði sæti upptöku á stunguvopni.

Ákærði greiði málsvarnarþóknun skipaðs verjanda síns, B-kk-ef H-kk-ef E-kk-ef lögmanns, 164.920 krónur, og 325.076 krónur í annan í sakarkostnað.

B-kvk-nf B-kvk-nf

--------------------- --------------------- ---------------------

Rétt endurrit staðfestir:

Héraðsdómi Reykjavíkur, 28. júní 2021